Bevestigde Covid-19-gevalle styg tot 196 gevalle - Gesondheid - Republikein
Wednesday, July 08th, 15:43:19
Bevestigde Covid-19-gevalle styg tot 196 gevalle
Die minister van gesondheid en maatskaplike dienste (MoHSS) dr. Kalumbi Shangula het pas aangekondig Namibië se aantal bevestigde Covid-19-gevalle het met 13 tot 196 gestyg. Volgens Shangula is agt kontakte van bevestigde gevalle, drie is deel van 'n aktiewe soektog na gevalle en een het oor die grens gekom.
Agt gevalle is in Walvisbaai aangeteken, drie in die Hardapstreek, een in Oshana en een in die Zambezistreek. Die eerste geval in Oshana het sy oorsprong in Walvisbaai, so ook die drie gevalle in die Hardapstreek. Laasgenoemde se drie gevalle het vanaf Walvisbaai vir 'n begrafnis na die Hardapstreek gereis.
Uit die 196 gevalle het 34 herstel waaronder geval 22, 'n 63-jarige man van Walvisbaai wat vir 'n geruime tyd aan 'n ventilator in die intensiewesorgeenheid van die Welwitschia Private Hospitaal gekoppel was en uit die hospitaal ontslaan is. Tans is daar 172 aktiewe gevalle.
Shangula sê 8 913 weefselmonsters is tot op hede getoets en 864 mense is tans in kwarantyn in die land.